Document ID: 32004D0835

KOMISJONI OTSUS,
3. detsember 2004,
millega kiidetakse heaks ettevõtete heakskiitmise kavad ühendusesiseseks kodulindude ja haudemunadega kauplemiseks
(teatavaks tehtud numbri K(2004) 4544 all)
(EMPs kohaldatav tekst)
(2004/835/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (1) eriti selle artikli 3 lõikeid 2 ja 3,
ning arvestades järgmist:
(1)
Komisjoni otsustega 92/139/EMÜ, (2) 92/140/EMÜ, (3) 92/141/EMÜ, (4) 92/281/EMÜ, (5) 92/282/EMÜ, (6) 92/283/EMÜ, (7) 92/342/EMÜ, (8) 92/344/EMÜ, (9) 92/345/EMÜ, (10) 92/379/EMÜ, (11) 92/480/EMÜ, (12) 94/964/EÜ (13) ja 95/141/EÜ (14) kiidetakse heaks Taani, Iirimaa, Prantsusmaa, Ühendkuningriigi, Portugali, Madalmaade, Saksamaa, Kreeka, Hispaania, Belgia, Itaalia, Soome ja Rootsi esitatud ettevõtete heakskiitmise kavad ühendusesiseseks kodulindude ja haudemunadega kauplemiseks.
(2)
Kodulinnulihasektori arengut silmas pidades paluti neil liikmesriikidel ja Austrial oma plaanid ajakohastada ja uuesti komisjonile esitada.
(3)
Tšehhi Vabariik, Eesti, Küpros, Läti, Leedu, Ungari, Malta, Poola, Sloveenia ja Slovakkia on esitanud komisjonile ettevõtete heakskiitmise kavad ühendusesiseseks kodulindude ja haudemunadega kauplemiseks.
(4)
Kõnealused kavad vastavad direktiivis 90/539/EMÜ sätestatud kriteeriumidele ja võimaldavad nende tõhusa rakendamise korral saavutada soovitud eesmärgi.
(5)
Ühenduse õigusaktide selguse ja järjekindluse huvides tuleks liikmesriikide esitatud muudetud kavad ning uute liikmesriikide ja Austria esitatud kavad heaks kiita.
(6)
Seetõttu tuleks otsused 92/139/EMÜ, 92/140/EMÜ, 92/141/EMÜ, 92/281/EMÜ, 92/282/EMÜ, 92/283/EMÜ, 92/342/EMÜ, 92/344/EMÜ, 92/345/EMÜ, 92/379/EMÜ, 92/480/EMÜ, 94/964/EÜ ja 95/141/EÜ kehtetuks tunnistada ning asendada käesoleva otsusega.
(7)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Lisas loetletud liikmesriikide esitatud ettevõtete heakskiitmise kavad ühendusesiseseks kodulindude ja haudemunadega kauplemiseks kiidetakse heaks.
Artikkel 2
Otsused 92/139/EMÜ, 92/140/EMÜ, 92/141/EMÜ, 92/281/EMÜ, 92/282/EMÜ, 92/283/EMÜ, 92/342/EMÜ, 92/344/EMÜ, 92/345/EMÜ, 92/379/EMÜ, 92/480/EMÜ, 94/964/EÜ ja 95/141/EÜ tunnistatakse kehtetuks.
Artikkel 3
Käesolev otsus on adresseeritud liikmesriikidele.
Brüssel, 3. detsember 2004

Labels: 17
7
0
3
6
18
15